**Likumprojekta „Grozījumi Sociālo pakalpojumu un sociālās palīdzības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir nodrošināt pilnvērtīgu sociālo rehabilitāciju karavīriem, kuri atgriezušies no starptautiskajām operācijām, kopā ar viņu ģimenēm – laulāto un viņu nepilngadīgajiem bērniem. Lai to nodrošinātu, ir nepieciešams veikt grozījumus Sociālo pakalpojumu un sociālās palīdzības likumā. Likums stājas spēkā ar tā izsludināšanas brīdi. |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Sociālo pakalpojumu un sociālās palīdzības likumā” izstrādāts, lai noteiktu, ka sociālās rehabilitācijas pakalpojumi ir pieejami karavīriem un zemessargiem pēc viņu dalības starptautiskajā misijā un operācijā kopā ar ģimenes locekļiem – laulāto un viņu nepilngadīgajiem bērniem  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Latvijas Nacionālo bruņoto spēku karavīri piedalās četrās starptautiskajās operācijās.Sociālo pakalpojumu un sociālās palīdzības likuma mērķis ir noteikt sociālā darba, karitatīvā sociālā darba, sociālās aprūpes, sociālās rehabilitācijas, profesionālās rehabilitācijas pakalpojumu (turpmāk — sociālie pakalpojumi) un sociālās palīdzības sniegšanas un saņemšanas principus, to personu loku, kurām ir tiesības saņemt šos pakalpojumus un palīdzību. Pašlaik likuma 15. 1 panta pirmās daļas 1.punktā norādīts, ka Sociālās integrācijas valsts aģentūra (turpmāk – SIVA) sniedz sociālās rehabilitācijas pakalpojumus, tai skaitā Nacionālo bruņoto spēku karavīriem, zemessargiem, Iekšlietu ministrijas sistēmas iestāžu amatpersonām ar speciālajām dienesta pakāpēm un normatīvajos aktos par starptautisko palīdzību noteiktajiem civilajiem ekspertiem. MK 06.08.2013. noteikumi Nr.468 “Noteikumi par aktīvā dienesta karavīru un zemessargu veselības aprūpes un sociālās rehabilitācijas pakalpojumu saņemšanas nosacījumiem, apmaksājamo pakalpojumu veidiem un izdevumu apmaksas kārtību” regulē šo pakalpojumu saņemšanas kārtību un finansēšanu.Spēkā esošais tiesiskais regulējums paredz, ka sociālās rehabilitācijas pakalpojumi pēc dalības starptautiskajā operācijā ir pieejami Nacionālo bruņoto spēku karavīriem un zemessargiem, kas piedalās starptautiskajās misijās un operācijās. Patlaban sociālā rehabilitācija notiek saskaņā ar Ministru kabineta 2013.gada 6.augusta noteikumiem Nr.468. “Noteikumi par aktīvā dienesta karavīru un zemessargu veselības aprūpes un sociālās rehabilitācijas pakalpojumu saņemšanas nosacījumiem, apmaksājamo pakalpojumu veidiem un izdevumu apmaksas kārtību” un tie nosaka pakalpojumu saņemšanu vienīgi pēc dalības starptautiskajā operācijā. Ar likumprojektu esošā kārtība netiek mainīta, bet tikai papildināta ar subjektu loku, kam SIVA sniedz pakalpojumus.Nacionālo bruņoto spēku karavīru desmit dienu rehabilitācija pēc dalības starptautiskajās operācijās notiek ar SIVA atbalstu Aizsardzības ministrijai piešķirto valsts budžeta līdzekļu ietvaros. Pēc atgriešanās no starptautiskās operācijas sociālās rehabilitācijas mērķis ir karavīru vai zemessargu sociālā statusa atgriešana un iekļaušanās sabiedrībā. Sociālās rehabilitācijas ilgums ir desmit dienas, karavīrs uz to tiek nosūtīts trīs mēnešu laikā pēc atgriešanās no starptautiskās operācijas, tādējādi šo desmit dienu laikā karavīram nav iespējas būt kopā ar savu laulāto un bērniem. Veicot karavīru aptauju, 83% no karavīriem uzskata, ka sociālā rehabilitācija pēc atgriešanās no starptautiskās operācijas ir nepieciešama kopā ar ģimenes locekļiem. Jāņem vērā, ka arī ģimenes locekļu dzīve dzimtenē bez laulātā klātbūtnes atstāj iespaidu uz savstarpējām attiecībām. Lai ieviestu sociālo rehabilitāciju karavīru un zemessargu laulātajam un viņu nepilngadīgajiem bērniem, ir izstrādāti grozījumi Sociālo pakalpojumu un palīdzības likumā, paredzot SIVA kā atbildīgo institūciju, kas sniedz sociālās rehabilitācijas pakalpojumus. Likumprojekts paplašina to personu loku, kurām Nacionālie bruņotie spēki nodrošina iespēju saņemt sociālo rehabilitāciju, tas ir ne tikai karavīriem un zemessargiem, bet arī karavīriem un zemessargiem kopā ar ģimenes locekļiem pēc karavīra vai zemessarga atgriešanās no starptautiskās operācijas.Ar šo tiesisko regulējumu tiks nodrošināta iespēja saņemt sociālās rehabilitācijas pakalpojumus karavīriem un zemessargiem kopā ar laulātajiem un viņu ģimenes nepilngadīgajiem bērniem. Ar šo projektu tiks pilnveidots esošais pakalpojums “*Sociālās rehabilitācijas pakalpojumi karavīriem pēc atgriešanās no starptautiskās operācijas kopā ar laulāto un nepilngadīgajiem bērniem*”. Tā kā pašlaik šis pakalpojums nav iekļauts vienotajā valsts pakalpojumu sarakstā, tad pēc likumprojekta spēkā stāšanās tiks nodrošināta pakalpojuma apraksta ievietošana valsts pārvaldes pakalpojumu portālā Latvija.lv. Pakalpojumu nav plānots sniegt elektroniski, tāpēc, ka saņemšanu koordinē un vada Nacionālo bruņoto spēku sociālais darbinieks. Pakalpojuma pieprasīšanas kanāli ir plānoti klātienē un to veic katrs karavīrs sev un saviem ģimenes locekļiem.Pašlaik šāda iespēja tiek nodrošināta Norvēģijā, Igaunijā un Lietuvā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts izstrādāts sadarbībā ar Nacionālajiem bruņotajiem spēkiem. |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Starptautiskajās operācijās piedalījušos karavīru un zemessargu ģimenes locekļi – laulātais un viņu nepilngadīgie bērni. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | izmaiņas, salīdzinot ar vidēja termiņa budžeta ietvaru 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   84199 | 0  |   84199 | 0  |   84199 | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  84199 | 0  | 84199 | 0  | 84199 | 0  | 0  |
| 1.2. valsts speciālais budžets |  0 | 0  | 0  | 0  | 0  | 0  | 0  |
| 1.3. pašvaldību budžets |  0 | 0  | 0  | 0  | 0  | 0  | 0  |
| 2. Budžeta izdevumi |  84199 |  0 |  84199 |  0 |  84199 |  0 |  0 |
| 2.1. valsts pamatbudžets |  84199 |  0 | 84199  | 0  | 84199  | 0  |  0 |
| 2.2. valsts speciālais budžets |  0 | 0  | 0  | 0  | 0  | 0  | 0  |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | 0  | 0  | 0  | 0  | 0  | 0  |
| 3.1. valsts pamatbudžets |  0 |  0 |  0 |  0 |  0 |  0 | 0  |
| 3.2. speciālais budžets |  0 |  0 |  0 |  0 |  0 | 0  |  0 |
| 3.3. pašvaldību budžets |  0 |  0 |  0 | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0  | 0  | 0  | 0  | 0  | 0  |
| 5. Precizēta finansiālā ietekme |  0 |  0 | 0  | 0  | 0  | 0  | 0  |
| 5.1. valsts pamatbudžets |  0 | 0  |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets | 0  |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | nav |
| 8. Cita informācija | Sociālā rehabilitācija karavīra vai zemessarga laulātajam ir plānota tādā pašā kvalitātē un apmērā kā karavīriem vai zemessargiem. Pēcmisijas rehabilitācijas izmaksas 10 dienām vienam NBS karavīram ir 529,55 *euro,* un gadā plānots sniegt rehabilitācijas pakalpojumu 159 NBS karavīriem, bet tā kā pašlaik misijās esošo karavīru skaits ir ierobežots, tad pēcmisijas rehabilitāciju gada laikā varētu izmantot 70 karavīri. Ievērojot minēto, sociālās rehabilitācijas pakalpojumu ir iespējams veikt plānotā valsts budžeta ietvaros, jo sociālajai rehabilitācijai ir ieplānots finansējums katru kalendāro gadu 84199 *euro* apmērā*.* Aizsardzības ministrija izdevumus, kas saistīti ar sociālās rehabilitācijas pakalpojumu sniegšanu, segs piešķirto valsts budžeta līdzekļu ietvaros budžeta apakšprogrammā 22.12.00 “Nacionālo bruņoto spēku uzturēšana”. Papildu finansējums nav nepieciešams. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams izdot Ministru kabineta noteikumus, kas nosaka sociālās rehabilitācijas pakalpojumu veidu, apjomu, saturu, pakalpojumu saņemšanas un finansēšanas nosacījumus un piešķiršanas kārtību. |
| 2. | Atbildīgā institūcija | Aizsardzības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar |
| 2. | Citas starptautiskās saistības | Likumprojekts šo jomu neskar |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības iesaistīšanu likumprojekta apspriešanā, tas ir ievietots Aizsardzības ministrijas un Ministru kabineta mājas lapā. |
| 2. | Sabiedrības līdzdalība projekta izstrādē | Interese par projektu sabiedrībā nav bijusi. |
| 3. | Sabiedrības līdzdalības rezultāti | Atsaucība no sabiedrības projekta izstrādē nav bijusi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Projekta izpildi nodrošinās Aizsardzības ministrija un Labklājības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Veicamās funkcijas un uzdevumi netiek paplašināti vai sašaurināti |
| 3. | Cita informācija | Nav |

Ministru prezidenta biedrs,

aizsardzības ministrs A. Pabriks

A.Jaško

67335197

Andris.jasko@mod.gov.lv

v\_sk. = 1342